Գոռի բոլոր ֆիլմերը հաճախ քննադատվում են թե՛ տեսարանների առումով, թե՛ երկխոսությունների, հաճախ՝ նաև սյուժեի: Այս ամենը նրան շատ չի անհանգստացնում, ասում է` եթե քննադատում են, ապա ինչ-որ բան իրենից ներկայացնում է. «Որքան շատ վատ բաներ են խոսում, նշանակում է՝ այդքան լավն է ֆիլմը: Հաճախ քննադատությունները լինում են երկու տեսակի։ Խելացի, վերլուծական քննադատություններն, իհարկե, պետք է լսել, որպեսզի քո հաջորդ նախագծում դրանք թույլ չտաս: Կան մարդիկ, ովքեր պարզապես ամբողջ կյանքում բազմոցի վրա նստած արևածաղիկ են մաքրել։ Այդ մարդկանց կարծիքն ընդհանրապես ինձ չի հետաքրքրում, ավելին` այս դեպքում ավելի հետաքրքիր է, որ նրանք պարզապես խոսեն»: